आम आदमी पार्टी के माझा जोन के प्रधान कुलदीप सिंह धालीवाल ने पिछली अकाली-भाजपा सरकार पर आरोप लगाया कि उन्होंने पंजाब के विकास की तरफ कोई ध्यान नहीं दिया बल्कि 10 सालों तक वह विकास करवाने की बजाय अपने कारोबार ही स्थापित करने में लगे रहे। इनके नेता अमृतसर, तरनतारन, गुरदासपुर और पठानकोट जिलों के रूट परमिटों पर काबिज हुए, जिस कारण इन जिलों के रोडवेज डिपो बंद होने की कगार पर पहुंच गए। श्री गुरु रामदास जी के नाम पर बना अंतरराष्ट्रीय हवाई अड्डा भी इस क्षेत्र के विकास में बहुत बड़ी भूमिका निभा सकता था, लेकिन बादलों ने जनता के हितों की बजाय अपने फायदों के कारण मोहाली हवाई अड्डे को तरजीह दी।